**Kúpna zmluva č. .................**

uzatvorená v zmysle ustanovenia § 409 a nasl. z.č. 513/1991 Zb. Obchodného zákonníka v platnom znení

**Článok I.**

**Zmluvné strany**

**1. Predávajúci:**

Obchodné meno:

Sídlo:

Právna forma:

IČO:

IČ DPH:

Štatutárny orgán:

Bankové údaje:

Zapísaný ...

(ďalej len „predávajúci”)

**a**

**2. Kupujúci:**

Obchodné meno: **DIN – TECHNIK spol. s r.o.**

Sídlo: Pekná cesta 15, 831 52 Bratislava

Prevádzka: Blatná na Ostrove 199, 930 32 Blatná na Ostrove

IČO: 35 690 496

IČ DPH: SK2020342764

Štatutárny orgán: Miloš Lipka, konateľ

Zapísaný v obchodnom registri OS Bratislava I, oddiel Sro, vložka č. 11007/B

Bankové údaje: IBAN: SK81 1100 0000 0026 2610 0416

SWIFT: TATRSKBX

vedený v: Tatra banka, a.s.

(ďalej len „kupujúci”)

ďalej jednotlivo aj ako „zmluvná strana“ alebo spoločne ako „zmluvné strany“ sa týmto v zmysle ustanovenia § 409 a nasl. z. č. 513/1991 Zb. Obchodného zákonníka v platnom znení (ďalej len „Obchodný zákonník“) dohodli na uzatvorení tejto kúpnej zmluvy (ďalej len „zmluva“) s nasledovnými vzájomne dohodnutými podmienkami rešpektujúc zásady poctivého obchodného styku:

# Preambula

1. Táto zmluva je uzatvorená medzi Kupujúcim a Predávajúcim (úspešným uchádzačom) na základe výsledku obstarávania, ktoré bolo vyhlásené dňa 23.03.2021 zverejnením Výzvy na predkladanie ponúk na web stránke Prijímateľa [www.din-technik.sk](http://www.din-technik.sk/) a na [www.partnerskadohoda.gov.sk.](http://www.partnerskadohoda.gov.sk/)

2. Predmet zákazky bude v prípade podpisu Zmluvy o poskytnutí nenávratného finančného príspevku z časti do

**50 %** financovaný z nenávratného finančného príspevku poskytnutého Ministerstvom hospodárstva SR ako sprostredkovateľským orgánom v rámci operačného programu Výskum a inovácie na základe Zmluvy o poskytnutí nenávratného finančného príspevku pre projekt **„****Zvýšenie konkurencieschopnosti spoločnosti DIN-TECHNIK spol. s.r.o. - 4-OSÉ CNC MERACIE ZARIADENIE“**, kód žiadosti o NFP v ITMS: NFP313030L873, kód Výzvy: OPVaI-MH/DP/2016/3.3.1-04 (ďalej len „Projekt“).

**Článok II.**

# Predmet zmluvy

1. Predmetom tejto zmluvy je predaj a kúpa nového tovaru – strojného zariadenia a technológií špecifikovaných v prílohe č. 1 k tejto zmluve, ktorá tvorí jej neoddeliteľnú súčasť (ďalej len „predmet kúpy“), ich dodávka/doprava do miesta dodania, kompletná inštalácia/montáž, uvedenie do prevádzky vrátane skúšobnej prevádzky - testovanie funkčnosti, dodania technickej dokumentácie a návodu (návodov) na obsluhu v slovenskom alebo v českom jazyku, zaškolenia kompetentných zamestnancov, výkonu záručného servisu a podmienky súvisiace s realizáciou predmetu tejto zmluvy, a to v zmysle projektu ***„Zvýšenie konkurencieschopnosti spoločnosti DIN-TECHNIK spol. s.r.o. - 4-OSÉ CNC MERACIE ZARIADENIE“, kód Výzvy*** ***OPVaI-MH/DP/2016/3.3.1-04***.
2. Predávajúci týmto berie na vedomie, že na predmet kúpy kupujúci požiadal o poskytnutie nenávratného finančného príspevku (ďalej len „NFP“) od poskytovateľa. Kupujúci za účelom poskytnutia NFP uzavrel s poskytovateľom zmluvu o poskytnutí NFP, ktorá sa zverejnením v Centrálnom registri zmlúv stala účinnou (ďalej len „zmluva o poskytnutí NFP“). Predávajúci týmto zároveň berie na vedomie, že kupujúci je povinný v zmysle zmluvy o poskytnutí NFP ako aj v zmysle všeobecných zmluvných podmienok k Zmluve o poskytnutí NFP dodržiavať najmä nasledujúce právne predpisy, ktoré sa vzťahujú na právny vzťah medzi poskytovateľom a kupujúcim:
   1. právne akty EÚ:
      1. Nariadenie 1080, ii. Nariadenie 1083, iii. Implementačné nariadenie,

iv. Európska charta pre malé a stredné podniky,

* 1. právne predpisy SR:
     1. zákon o pomoci a podpore,
     2. zákon č. 523/2004 Z. z. o rozpočtových pravidlách verejnej správy v znení neskorších predpisov, (ďalej len „zákon o rozpočtových pravidlách“),
     3. Zákon č. 357/2015 Z. z. o finančnej kontrole a audite a o zmene a doplnení niektorých zákonov,
     4. Zákon č. 440/2000 Z. z. o správach finančnej kontroly v znení neskorších predpisov (ďalej len „zákon o správach finančnej kontroly“),
     5. zákon č. 513/1991 Zb. Obchodný zákonník,
     6. zákon č. 40/1964 Zb. Občiansky zákonník v znení neskorších predpisov (ďalej len „Občiansky zákonník“),
     7. zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci),
     8. zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „kompetenčný zákon“),
     9. zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

1. Predávajúci je oprávnený plnenie predmetu zmluvy poskytnúť len sám, alebo prostredníctvom tej osoby, písomnou zmluvou s ktorou preukázal technickú alebo odbornú spôsobilosť, pričom možnosť zmeny subdodávateľa tým nie je dotknutá.

**Článok III.**

# Dodacie podmienky

1. Predávajúci sa touto zmluvou zaväzuje dodať kupujúcemu predmet kúpy v požadovanom množstve a kvalite, najneskôr do **12 mesiacov od odoslania prvej objednávky zo strany kupujúceho**, do miesta dodania, ktorým je prevádzka kupujúceho: **Blatná na Ostrove 199, 930 32 Blatná na Ostrove.** Kupujúci sa zaväzuje riadne a včas dodaný predmet kúpy prevziať, jeho prevzatie potvrdiť v dodacom liste a zaplatiť predávajúcemu kúpnu cenu podľa článku IV tejto zmluvy.
2. Predávajúci sa zaväzuje pred samotným dodaním predmetu kúpy oboznámiť kupujúceho s technickou dokumentáciou predmetu kúpy, aby kupujúci mohol posúdiť súlad predmetu kúpy so stanovenými technickými parametrami a inými požiadavkami projektu.
3. Predávajúci je povinný vopred upovedomiť kupujúceho o termíne dodania predmetu kúpy, tak aby tento mohol pri preberaní predmetu kúpy zabezpečiť prítomnosť kompetentnej osoby, ktorá vykoná kontrolu podľa bodu 4 tohto článku.
4. Kupujúci alebo osoba oprávnená konať za kupujúceho je povinná predmet kúpy pri prevzatí prezrieť a skontrolovať jeho druh, akosť, množstvo a bezvadnosť tovaru. Akékoľvek zistenia kupujúci bezodkladne oznámi predávajúcemu.
5. Zmluvné strany sa dohodli, že dodanie predmetu kúpy do miesta podľa bodu 2 tohto článku zmluvy, montáž predmetu kúpy ako aj jeho sfunkčnenie a zaškolenie zamestnancov kupujúceho zabezpečí predávajúci v rámci kúpnej ceny prípadne bezodplatne a zároveň bude počas tejto doby znášať nebezpečenstvo škody na predmete kúpy.
6. Predávajúci sa zaväzuje, že uvedie predmet kúpy do prevádzky, vrátane vykonania skúšobnej prevádzky, a teda vykoná testovanie funkčnosti predmetu kúpy v zmysle predchádzajúceho bodu tohto článku u kupujúceho za účasti oboch zmluvných strán a umožní kontrolu všetkých požadovaných parametrov predmetu kúpy predvedením jeho funkcií a kvalitou. O uvedení do prevádzky, skúšobnej prevádzke a testovaní funkčnosti predmetu kúpy predávajúci vyhotoví Protokol o odovzdaní predmetu kúpy, ktorý musí byť podpísaný oboma zmluvnými stranami.
7. V prípade, že by kupujúci nesúhlasil s podmienkami funkčnosti predmetu kúpy alebo finálnych produktov, ktoré zistil pri testovacej prevádzke, kupujúci si vyhradzuje právo nepodpísať Protokol o odovzdaní predmetu kúpy až do doby, kým funkčnosť predmetu zmluvy nebude zodpovedať jeho kontinuálnej bezproblémovej prevádzke a bezchybným výrobkom v zmysle požiadaviek kupujúceho.
8. Predmet kúpy sa považuje za odovzdaný a dodaný podpísaním Protokolu o odovzdaní predmetu kúpy oboma zmluvnými stranami, bez pripomienok.
9. Zo zaškolenia zamestnancov podľa bodu 5 tohto článku III tejto zmluvy môžu zmluvné strany vyhotoviť Protokol zo zaškolenia, ktorý musí byť podpísaný každým zaškoleným zamestnancom a zároveň oboma zmluvnými stranami.

**Článok IV.**

**Kúpna cena a platobné podmienky**

1. Zmluvné strany sa dohodli na kúpnej cene za predmet kúpy tak, ako je uvedené v prílohe č. 2 tejto zmluvy (Ocenený štruktúrovaný rozpočet), ktorá tvorí jej neoddeliteľnú súčasť. Ku kúpnej cene sa pripočíta suma DPH podľa aktuálnej sadzby.
2. Kúpna cena dohodnutá a uvedená v prílohe č. 2 tejto zmluvy je konečná.
3. Zmluvné strany sa zároveň dohodli, že kúpnu cenu kupujúci zaplatí v nasledovne, pokiaľ sa zmluvné strany nedohodnú inak:
   1. 20 % kúpnej ceny za celý predmet kúpy zaplatí kupujúci najneskôr do 60 dní odo dňa nadobudnutia účinnosti tejto kúpnej zmluvy
   2. 40 % kúpnej ceny zaplatí kupujúci najneskôr do 60 dní odo dňa dodania časti predmetu kúpy v hodnote vyššej ako 75 % celej kúpnej ceny
   3. 40 % kúpnej ceny zaplatí kupujúci po dodaní zostávajúcej časti predmetu kúpy, a to najneskôr do 60 dní odo dňa riadneho a včasného dodania zostávajúcej časti predmetu kúpy.
4. Zmluvné strany sa dohodli, že vzhľadom na skutočnosť, že predávajúci je oprávnený uskutočniť aj čiastočnú dodávku predmetu kúpy, je tiež oprávnený riadne a včas dodanú časť predmetu kúpy kupujúcemu fakturovať.
5. Predávajúci je oprávnený vystaviť faktúru výlučne ak riadne a včas plní povinnosti podľa tejto zmluvy, a to v zmysle podmienok dohodnutých v tomto článku.
6. Faktúra (daňový doklad) musí obsahovať najmä nasledovné náležitosti:

* obchodné meno predávajúceho, adresu jeho sídla, miesta podnikania, prípadne prevádzkarne, jeho identifikačné číslo pre daň z pridanej hodnoty,
* bankové spojenie predávajúceho (názov a adresa banky predávajúceho, SWIFT kód),
* číslo bankového účtu (v rámci EÚ v tvare IBAN),
* názov kupujúceho, adresu jeho sídla, miesta podnikania, prípadne prevádzkarne kupujúceho a jeho identifikačné číslo pre daň z pridanej hodnoty, ak mu je pridelené,
* poradové číslo faktúry,
* dátum dodania predmetu plnenia, ak tento dátum možno určiť a ak sa odlišuje od dátumu vyhotovenia faktúry,
* dátum vyhotovenia faktúry,
* splatnosť faktúry
* množstvo a druh dodaných služieb,
* základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene,
* sadzbu dane, údaj o oslobodení od dane alebo v prípadoch, ak predávajúci neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,
* sadzbu DPH a výšku DPH pre jednotlivé položky aj spolu v mene EUR,
* celkovú sumu požadovanú na platbu v mene EUR zaokrúhlenú na dve desatinné miesta, a to vrátane DPH aj bez DPH
* číslo a názov zmluvy,
* identifikáciu tejto zmluvy (prípadne dodatku k zmluve), ITMS kód projektu, v rámci ktorého sa dodanie tovarov realizuje („Zvýšenie konkurencieschopnosti spoločnosti DIN-TECHNIK spol. s.r.o. - 4-OSÉ CNC MERACIE ZARIADENIE)“, kód Výzvy: OPVaI-MH/DP/2016/3.3.1-04).

6. Zmluvné strany prehlasujú, že dohodnutá splatnosť, vzhľadom na poskytnutie finančných zdrojov zo štrukturálnych fondov EÚ, nie je v hrubom nepomere k právam a povinnostiam vyplývajúcim zo záväzkového vzťahu pre veriteľa podľa § 369d Obchodného zákonníka v znení neskorších predpisov.

**Článok V.**

**Záručné podmienky a ostatné dojednania**

* 1. Zmluvné strany sa dohodli, že predávajúci poskytne kupujúcemu záruku na akosť predmetu kúpy v trvaní minimálne 24 mesiacov, pričom záručná doba začne plynúť odo dňa nasledujúceho po dni dodania predmetu kúpy kupujúcemu.
  2. Kupujúci je povinný uplatniť si reklamáciu písomne u predávajúceho najneskôr do uplynutia záručnej doby podľa bodu 1 tohto článku. Predávajúci je povinný vybaviť reklamáciu najneskôr do 30 dní odo dňa uplatnenia reklamácie kupujúcim.
  3. Zmluvné strany sa dohodli, že voľbu medzi nárokmi z vád predmetu kúpy je kupujúci povinný uplatniť u predávajúceho v rámci písomne uplatnenej reklamácie podľa bodu 2 tohto článku.
  4. Zmluvné strany sa dohodli, že v prípade, ak predávajúci nedodá predmet kúpy v požadovanom množstve, kvalite a v stanovenom termíne, zodpovedá predávajúci za škodu, ktorá týmto kupujúcemu vznikla a túto sa zaväzuje kupujúcemu uhradiť najneskôr v lehote do 60 dní odo dňa jej uplatnenia kupujúcim u predávajúceho.
  5. K riadnemu plneniu povinností v zmysle tejto zmluvy sa zmluvné strany zaväzujú poskytovať si navzájom maximálnu súčinnosť.
  6. Vlastnícke právo k predmetu kúpy nadobudne kupujúci okamihom dodania predmetu kúpy kupujúcemu v zmysle čl. III (Dodacie podmienky). Zmluvné strany sa dohodli, že kupujúci je oprávnený bezodplatne užívať predmet kúpy už odo dňa jeho doručenia predávajúcim do miesta dodania.
  7. Zmluvné strany sa dohodli, že predávajúci zároveň poskytne kupujúcemu záručný aj pozáručný servis predmetu kúpy, v rámci ktorých sa zaväzuje bez meškania odstrániť akékoľvek vady, poruchy či iné obmedzenia používania predmetu kúpy. Kupujúci je oprávnený kontaktovať predávajúceho na tel. č. ...... a to v pracovných dňoch v čase od 08:00 do 18:00 hod. a v dni pracovného pokoja na e-mailovej adrese ..... .
  8. Predávajúci sa zaväzuje uskutočniť odozvu na servisné volanie nasledovne:
     1. v rámci záručného servisu do 48 hodín, v rámci ktorých uskutoční obhliadku, zistí

stav a predostrie kupujúcemu návrh riešenia servisnej udalosti,

* + 1. v rámci pozáručného servisu do 72 hodín, v rámci ktorých uskutoční obhliadku,

zistí stav a predostrie kupujúcemu návrh riešenia servisnej udalosti.

* 1. Zmluvné strany sa dohodli, že úkony týkajúce sa záručného servisu je predávajúci povinný poskytnúť kupujúcemu bezplatne. Cena za pozáručný servis bude stanovená pre každý jednotlivý prípad samostatne na základe vzájomnej dohody medzi predávajúcim a kupujúcim.
  2. Predávajúci sa zaväzuje strpieť výkon kontroly/auditu/overovania súvisiaceho s predmetom kúpy, prácami a poskytnutými službami a kedykoľvek počas platnosti a účinnosti Zmluvy o poskytnutí NFP poskytnúť oprávneným osobám všetku potrebnú súčinnosť. Oprávnené osoby na výkon kontroly/auditu sú najmä:
     1. Poskytovateľ a ním poverené osoby,
     2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
     3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
     4. Orgán auditu, jeho spolupracujúce orgány a osoby poverené na výkon kontroly/auditu
     5. Splnomocnení zástupcovia Európskej Komisie a Európskeho dvora audítorov,
     6. Orgán zabezpečujúci ochranu finančných záujmov EÚ,
     7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
  3. Predávajúci predloží kupujúcemu najneskôr v čase uzavretia tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko. Predávajúci je povinný kupujúcemu písomne oznámiť minimálne nasledovné údaje:
     1. podiel zákazky, ktorý má v úmysle zadať tretím osobám,
     2. navrhovaných subdodávateľov,
     3. predmety subdodávok.
  4. Predávajúci je povinný písomne oznámiť kupujúcemu akúkoľvek zmenu údajov o subdodávateľovi počas plnenia predmetu tejto zmluvy.
  5. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  6. Na predávajúceho ako aj na subdodávateľa sa vzťahuje rovnaká povinnosť mať zapísaných konečných užívateľov výhod v registri partnerov verejného sektora. Kupujúci si vyhradzuje právo preskúmania splnenia tejto podmienky kedykoľvek počas trvania zmluvného vzťahu. Ak predávajúci alebo navrhovaný subdodávateľ nespĺňa povinnosť podľa tohto bodu, kupujúci požiada predávajúceho o nahradenie subdodávateľa a môže odstúpiť od zmluvy v prípade nesplnenia podmienky zo strany predávajúceho. Predávajúci doručí kupujúcemu návrh nového subdodávateľa do 5 pracovných dní odo dňa doručenia žiadosti podľa predchádzajúcej vety.

**Článok VI.**

**Povinnosť mlčanlivosti, obchodné tajomstvo a zmluvné pokuty**

1. Predávajúci sa zaväzuje zachovávať mlčanlivosť o všetkých skutočnostiach, o ktorých sa dozvedel alebo dozvie v priamej či nepriamej súvislosti s týmto zmluvným vzťahom a ktorých poskytnutie, vyzradenie alebo akýkoľvek vedomý či nevedomý únik by mohol mať vplyv na obchodné tajomstvo kupujúceho. Medzi skutočnosti, ktoré tvoria obchodné tajomstvo a o ktorých je predávajúci povinný dodržiavať povinnosť mlčanlivosti, patria najmä:

* + 1. akékoľvek informácie o obchodných partneroch a odberateľoch kupujúceho,
    2. výrobné postupy, návrhy, náčrty, výkresy, technické riešenia, produktové informácie o tovare v sklade, dizajny či akékoľvek iné priemyselné práva týkajúce sa predmetu kúpy,
    3. informácie o tom, kto boli, sú alebo budú obchodní partneri a odberatelia kupujúceho,
    4. informácie o počte, druhu a hodnoty realizovaných obchodov s obchodnými partnermi a odberateľmi kupujúceho,
    5. akékoľvek informácie týkajúce sa zmluvného vzťahu s Poskytovateľom NFP,
    6. informácie o akejkoľvek inej minulej či plánovanej činnosti kupujúceho.
  1. Povinnosť mlčanlivosti podľa tejto zmluvy trvá aj po skončení zmluvného vzťahu založeného touto zmluvou. Porušenie tejto povinnosti sa považuje za hrubé porušenie tejto zmluvy a kupujúci je oprávnený požadovať od predávajúceho zmluvnú pokutu vo výške 10.000,00 € (slovom: desaťtisíc eur) za každé jednotlivé porušenie tejto povinnosti. Zmluvná pokuta je splatná v lehote 14 dní od uplatnenia nároku u predávajúceho. Týmto nie je dotknuté právo uplatňovať si náhradu vzniknutej škody, ktorá nie je pokrytá zmluvnou pokutou.
  2. Zmluvné strany sa dohodli, že pre prípad, ak Predávajúci odmietne strpieť výkon kontroly podľa článku V, bod 10 tejto zmluvy, je povinný Kupujúcemu zaplatiť zmluvnú pokutu vo výške 10.000,00 € (slovom desaťtisíc eur). Nárok Kupujúceho na náhradu škody zaplatením zmluvnej pokuty nie je dotknutý.
  3. V prípade, že predávajúci nedodrží dodaciu lehotu predmetu plnenia podľa čl. III bod 1 tejto zmluvy, zaväzuje sa, že zaplatí kupujúcemu zmluvnú pokutu vo výške 0,05% z ceny nedodaného predmetu kúpy za každý deň omeškania. Tým nebude dotknuté právo kupujúceho na náhradu škody. V prípade, ak predávajúci nedodá predmet kúpy kupujúcemu ani do 3 pracovných dní po uplynutí dodacej lehoty, je kupujúci oprávnený odstúpiť od kúpnej zmluvy.
  4. V prípade omeškania kupujúceho s úhradou faktúry, si môže kupujúci uplatniť voči predávajúcemu úrok z omeškania vo výške 0,01 % z dlžnej sumy za každý i začatý deň omeškania.

**Článok VII.**

**Osobitné a záverečné ustanovenia**

* 1. V prílohe č. 3 k tejto zmluve predávajúci uvádza údaje o všetkých známych subdodávateľoch predávajúceho, ktorí sú známi v čase uzatvárania tejto kúpnej zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Zmluvné strany sa dohodli, že kupujúci je oprávnený od tejto zmluvy odstúpiť, ak:

a. predávajúci bude v omeškaní s dodaním predmetu kúpy podľa tejto zmluvy viac ako tri 3 pracovné dni,

* + 1. predávajúci poruší povinnosť podľa článku 5, bod 10 tejto zmluvy,
    2. ak súd rozhodne o začatí konkurzného konania alebo reštrukturalizačného konania vo vzťahu k predávajúcemu,
    3. predávajúci vstúpi do likvidácie,
    4. je voči predávajúcemu ako povinnému vedené exekučné konanie.

3. Táto zmluva nadobúda platnosť dňom podpísania oprávnenými zástupcami oboch zmluvných strán a účinnosť splnením nasledovných podmienok, o splnení ktorých bude kupujúci bezodkladne písomne informovať predávajúceho:

1. nadobudnutie účinnosti zmluvy o poskytnutí nenávratného finančného príspevku medzi kupujúcim ako prijímateľom príspevku a poskytovateľom
2. a zároveň po schválení tejto zmluvy príslušným riadiacim orgánom v rámci administratívnej kontroly dokumentácie verejného obstarávania.
   1. V prípade, že táto zmluva nenadobudne účinnosť, táto skutočnosť nezakladá žiadne právo predávajúcemu na náhradu nákladov spojených s verejným obstarávaním, resp. akýmkoľvek iným postupom súvisiacim s uzavretím tejto zmluvy.
   2. Zmluvné strany sa dohodli, že túto zmluvu môžu zmluvné strany meniť výlučne prostredníctvom písomných a číslovaných dodatkov k tejto zmluve, pričom všetky zmeny musia byť odsúhlasené kupujúcim, predávajúcim aj poskytovateľom finančných prostriedkov a v súlade s ustanovením § 18 z.č. 343/2015 Z.z. o verejnom obstarávaní v znení neskorších predpisov.
   3. Kupujúci si vyhradzuje právo znížiť plnenie zmluvy v množstve celkovej dodávky predmetu zmluvy v závislosti od schválenej výšky nenávratného finančného príspevku, s čím predávajúci bezvýhradne súhlasí, ak je zníženie v súlade s bodom 4 tohto článku zmluvy.
   4. Ak sa niektoré ustanovenie tejto zmluvy v dôsledku rozporu s právnym predpisom alebo so zmenou právnych predpisov alebo iných skutočností stane neplatné, nemá takáto skutočnosť vplyv na platnosť ostatnej časti zmluvy a namiesto neplatných ustanovení sa použije platné ustanovenie tejto zmluvy resp. Obchodného zákonníka či iného platného všeobecne záväzného právneho predpisu, ktoré je k danej úprave najbližšie, pokiaľ sa zmluvné strany písomne nedohodnú inak.
   5. Osoby podpisujúce túto zmluvu prehlasujú, že sú oprávnené konať za kupujúceho a predávajúceho a týchto zaväzovať právnymi úkonmi.
   6. Táto zmluva je vyhotovená v štyroch rovnocenných vyhotoveniach, pričom každý z jej účastníkov obdrží po dve jej vyhotovenia.
   7. Právne vzťahy touto zmluvou neupravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi SR.
   8. Zmluvné strany sú povinné bezodkladne si oznámiť zmeny identifikačných údajov, či iných okolností majúcich vplyv na riadne a včasné plnenie tejto zmluvy.
   9. Účastníci zmluvy prehlasujú, že túto si prečítali, porozumeli jej obsahu, sú si vedomé jej právnych následkov a na znak súhlasu s ňou ju v slobodnej, vážnej a určitej vôli vlastnoručne prostredníctvom oprávnených osôb podpisujú.

V ..........................., dňa ............... V........................., dňa .................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**predávajúci**  **kupujúci**

Príloha č. 1 - Opis predmetu zákazky

Príloha č. 2 – Ocenený štruktúrovaný rozpočet

Príloha č. 3 – Zoznam subdodávateľov

Príloha č. 3 – Zoznam subdodávateľov

